Document ID: 31999R2654

Komisijos reglamentas (EB) Nr. 2654/1999
1999 m. gruodžio 16 d.
iš dalies keičiantis Reglamentą (EEB) Nr. 2921/90 dėl pagalbos suteikimo už kazeino ir kazeinatų gamybai naudojamą nugriebtą pieną
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1], ypač į jo 15 straipsnį,
kadangi:
(1) Nuo 2000 m. sausio 1 d. Reglamentu (EB) Nr. 1225/1999 pakeičiamas Tarybos reglamentas (EEB) Nr. 804/68 [2] su paskutiniais pakeitimais, padarytais Reglamentu (EB) Nr. 1587/96 [3], ir, inter alia, 1968 m. liepos 15 d. Tarybos reglamentas (EEB) Nr. 987/68, nustatantis bendrąsias pagalbos į kazeinus ar kazeinatus perdirbtam nugriebtam pienui teikimo taisykles [4], su paskutiniais pakeitimais, padarytais Reglamentu (EEB) Nr. 1435/90 [5]. Atsižvelgiant į šias naujas priemones, būtina pataisyti 1990 m. spalio 10 d. Komisijos reglamentą (EEB) Nr. 2921/90 dėl pagalbos suteikimo už kazeino ir kazeinatų gamybai naudojamą nugriebtą pieną [6] su paskutiniais pakeitimais, padarytais Reglamentu (EB) Nr. 2501/1999 [7]. Tas reglamentas turėtų būti papildytas produktų, kuriems gali būti taikoma minima pagalbos schema, apibrėžimai, ir jame nurodyta institucija, kuriai pareiškėjai turėtų pateikti paraiškas. Tos nuostatos turi būti taikomos nuo 2000 m. sausio 1 d.
(2) Pieno ir pieno produktų vadybos komitetas per jo pirmininko nustatytą laiką nepateikė savo nuomonės,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 2921/90 1 straipsnis iš dalies keičiamas taip:
1) 2 dalies įžanga pakeičiama taip:
"2. Pagalba išmokama remiantis raštiška paraiška, kurią kazeino arba kazeinatų gamintojas pateikia valstybės narės, kurioje kazeinas arba kazeinatai buvo pagaminti, kompetentingai institucijai ir kurioje nurodoma:"
2) įtraukiama ši dalis:
"4. Šiame reglamente:
a) "nugriebtas pienas" - vienos arba daugiau karvių ar ožkų pienas, į kurį nieko nepridėta ir kuris nugriebtas tik iš dalies, siekiant iki 0,10 % sumažinti jo riebalų kiekį;
b) "žalias kazeinas" - vandenyje netirpstantys produktai, gauti iš nugriebto pieno nusodinimo būdu, taikant mikrobinį parūgštinimą arba įdėjus rūgščių, šliužo arba kitų pieno koaguliacijos fermentų, neatsižvelgiant į ankstesnį jonų mainų arba koncentracijos procesų taikymą;
c) "kazeinas" - vandenyje netirpstantys išplauti ir išdžiovinti produktai, gauti iš žalio kazeino arba nugriebto pieno nusodinimo būdu, taikant mikrobinį parūgštinimą arba įdėjus rūgščių, šliužo arba kitų pieno koaguliacijos fermentų, neatsižvelgiant į ankstesnį jonų mainų arba koncentracijos procesų taikymą;
d) "kazeinatai" - produktai, gauti džiovinant kazeiną arba žalią kazeiną, kurie apdorojami neutralizuojančiais reagentais."
2 straipsnis
Šis reglamentas įsigalioja 2000 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. gruodžio 16 d.

Labels: 17
5